cyanic-selkie/wikianc huggingface dataset:
วัดพระญาติการาม
วัตถุมงคลที่มีชื่อของวัดพระญาติการาม
กระทั่งปี พ.ศ. 2469 จึงตัดสินใจสร้างเหรียญขึ้นมารุ่นหนึ่ง ถือเป็นเหรียญรุ่นแรกของหลวงพ่อกลั่น เพื่อหาทุนทรัพย์ในการบูรณะพระอุโบสถ ปัจจุบันเป็นเหรียญที่ได้รับความนิยมสูง เป็นหนึ่งในชุดเบญจภาคีเหรียญยอดนิยม
ในการสร้างปี พ.ศ. 2469 เหรียญหลวงพ่อกลั่นเนื้อพิเศษ
ในสมัยนั้นมีการจัดให้ทำบุญให้เช่าและแจกตามจำนวนเงินที่มีผู้ร่วมทอดกฐิน คือ
สำหรับจำนวนการสร้างเหรียญแต่ละชนิดนั้น มีอยู่ในบันทึกวัดพระญาติการาม โดยหลวงพ่ออั้น เจ้าอาวาสองค์ถัดมา ซึ่งหลวงพ่ออั้นเป็น ผู้ดำเนินการจัดสร้างให้หลวงพ่อกลั่นปลุกเสก ประกอบด้วย
หอจิตรกรรมชั้นครูแห่งเดรสเดิน
หอจิตรกรรมชั้นครู (Gemäldegalerie Alte Meister) เป็นพิพิธภัณฑ์ศิลปะที่ตั้งอยู่ที่เดรสเดินในประเทศเยอรมนี “พิพิธภัณฑ์หอจิตรกรรมชั้นครูมีงานสะสม ชิ้นสำคัญๆ ของศิลปินชั้นครูในประวัติศาสตร์ศิลปะเป็นจำนวนมาก หอจิตรกรรมชั้นครูเป็นส่วนหนึ่งของพิพิธภัณฑ์ศิลปะแห่งรัฐแห่งเดรสเดิน (Staatliche Kunstsammlungen Dresden)
รายชื่อโรงเรียนในจังหวัดอุบลราชธานี
สำนักงานคณะกรรมการการศึกษาขั้นพื้นฐาน
เขตพื้นที่การศึกษาประถมศึกษาในจังหวัดอุบลราชธานีแบ่งดังนี้
สำนักงานเขตพื้นที่การศึกษามัธยมศึกษาอุบลราชธานี อำนาจเจริญ
จังหวัดอุบลราชธานีอยู่ในเขตพื้นที่การศึกษามัธยมศึกษาอุบลราชธานี อำนาจเจริญ ร่วมกับจังหวัดอำนาจเจริญ และมีโรงเรียนในสังกัดจำนวน 60 โรงเรียน โดยแบ่งเป็น 9 สหวิทยาเขตได้แก่ โดยอำเภอน้ำขุ่น ไม่มีโรงเรียนในสังกัดสำนักงานเขตพื้นที่การศึกษามัธยมศึกษา เขต 29
สำนักงานเขตพื้นที่การศึกษาประถมศึกษาอุบลราชธานี เขต 1
สพป.อุบลราชธานี เขต 1 มีพื้นที่ครอบคลุม 5 อำเภอทางตะวันตกเฉียงเหนือของจังหวัด ได้แก่อำเภอเมืองอุบลราชธานี อำเภอเขื่องใน อำเภอม่วงสามสิบ อำเภอดอนมดแดง และอำเภอเหล่าเสือโก้ก
สำนักงานเขตพื้นที่การศึกษาประถมศึกษาอุบลราชธานี เขต 2
สพป.อุบลราชธานี เขต 2 มีพื้นที่ครอบคลุม 5 อำเภอทางเหนือของจังหวัด ได้แก่อำเภอตระการพืชผล อำเภอกุดข้าวปุ้น อำเภอนาตาล อำเภอเขมราฐ และอำเภอโพธิ์ไทร
สำนักงานเขตพื้นที่การศึกษาประถมศึกษาอุบลราชธานี เขต 3
สพป.อุบลราชธานี เขต 3 มีพื้นที่ครอบคลุม 5 อำเภอทางตะวันออกของจังหวัด ได้แก่อำเภอพิบูลมังสาหาร อำเภอศรีเมืองใหม่ อำเภอสิรินธร อำเภอโขงเจียม และอำเภอตาลสุม
สำนักงานเขตพื้นที่การศึกษาประถมศึกษาอุบลราชธานี เขต 4
สพป.อุบลราชธานี เขต 4 มีพื้นที่ครอบคลุม 4 อำเภอทางตะวันตกของจังหวัด ได้แก่อำเภอวารินชำราบ อำเภอสำโรง อำเภอสว่างวีระวงศ์ และอำเภอนาเยีย
สำนักงานเขตพื้นที่การศึกษาประถมศึกษาอุบลราชธานี เขต 5
สพป.อุบลราชธานี เขต 5 มีพื้นที่ครอบคลุม 6 อำเภอทางตอนใต้ของจังหวัด ได้แก่อำเภอเดชอุดม อำเภอน้ำยืน อำเภอนาจะหลวย อำเภอบุณฑริก อำเภอน้ำขุ่น และอำเภอทุ่งศรีอุดม
องค์กรปกครองส่วนท้องถิ่น
จังหวัดอุบลราชธานีมีโรงเรียนสังกัดองค์กรปกครองส่วนท้องถิ่น 39 โรงเรียนองค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดอุบลราชธานี (12 โรงเรียน) เทศบาลนครอุบลราชธานี (5 โรงเรียน) เทศบาลเมือง 3 แห่งได้แก่เทศบาลเมืองเดชอุดม (1 โรงเรียน) เทศบาลเมืองพิบูลมังสาหาร (2 โรงเรียน) และเทศบาลเมืองวารินชำราบ (3 โรงเรียน) เทศบาลตำบล 10 แห่ง และองค์การบริหารส่วนตำบล 4 แห่ง
โรงเรียนสาธิตมหาวิทยาลัยในกำกับของสำนักงานคณะกรรมการการอุดมศึกษา
จังหวัดอุบลราชธานีมีโรงเรียนสาธิต 1 โรงเรียนได้แก่โรงเรียนสาธิตมหาวิทยาลัยราชภัฏอุบลราชธานี สังกัดมหาวิทยาลัยราชภัฏอุบลราชธานี ตั้งอยู่ที่ตำบลในเมือง อำเภอเมืองอุบลราชธานี
โรงเรียนเอกชน
โรงเรียนศูนย์พลาญข่อย อำเภอสิรินธร
รูบี้ ซาฮาลี
รูบี้ ซาฮาลี เป็นนักการเมืองมุสลิมชาวฟิลิปปินส์ และเป็นสมาชิกสภาครองเกรสจากจังหวัดตาวี-ตาวีในเขตปกครองตนเองในมินดาเนามุสลิม  เป็นลูกสาวคนโตของอดีตผู้ว่าการจังหวัดตาวี-ตาวี ชื่อ ซาดีกุล เอ. ซาฮาลี และน้องสาวเป็นผู้ว่าการจังหวัดตาวี-ตาวี ชื่อ นูร์เบิร์ต เอ็ม. ซาฮาลี
เจก มิตเชลล์
เจค็อบ ไรอัน มิตเชลล์ (Jacob Ryan Mitchell; เกิด 22 ธันวาคม พ.ศ. 2544) เป็นนักว่ายน้ำชาวอเมริกัน ปัจจุบันเขาแข่งขันในระดับวิทยาลัยที่มหาวิทยาลัยมิชิแกน เขาได้อันดับที่สองในการแข่งขันว่ายน้ำคัดเลือกโอลิมปิกของสหรัฐ ปี พ.ศ. 2563 ในรายการท่าฟรีสไตล์ 400 เมตร ด้วยเวลา 3:48.17 นาที โดยไม่ผ่านคัดเลือกโอลิมปิกที่เวลา 3:46.78 นาที ในวันอังคารที่ 15 มิถุนายน เขาว่ายฟรีสไตล์ 400 เมตรระหว่างช่วงทดลองเล่นด้วยเวลา 3:45.86 นาที ได้อันดับที่สองและผลงานทดสอบเวลาทำให้เขาได้เป็นตัวแทนประเทศสหรัฐในการแข่งขันกีฬาโอลิมปิกฤดูร้อน 2020
2019
ในปี พ.ศ. 2562 มิตเชลล์เป็นตัวแทนของสหรัฐในการแข่งขันฟีนาว่ายน้ำเยาวชนชิงแชมป์โลกโดยเหรียญทองในรายการว่ายผลัดท่าฟรีสไตล์ 4x200 เมตร His swims in the 400m and 800m qualified him for the US National team.
แหล่งข้อมูลอื่น
2001
สมเด็จพระเจ้าพี่นางเธอ เจ้าฟ้ากรมพระเทพสุดาวดี
สมเด็จพระเจ้าพี่นางเธอ เจ้าฟ้ากรมพระเทพสุดาวดี (พ.ศ. 2272 - 22 พฤศจิกายน พ.ศ. 2342) พระนามเดิม สา เป็นพระธิดาพระองค์ใหญ่ในสมเด็จพระปฐมบรมมหาชนก ประสูติแต่พระอัครชายา (หยก) ในสมัยอาณาจักรอยุธยา และเป็นพระโสทรเชษฐภคินีพระองค์ใหญ่ในพระบาทสมเด็จพระพุทธยอดฟ้าจุฬาโลกมหาราช จึงทำให้นับเป็นพระกุลเชษฐ์พระองค์แรกในราชวงศ์จักรี
พระประวัติ
สมเด็จพระเจ้าพี่นางเธอ เจ้าฟ้ากรมพระเทพสุดาวดี มีพระนามเดิมว่า สา เป็นพระธิดาพระองค์ใหญ่ในสมเด็จพระปฐมบรมมหาชนก ประสูติแต่พระอัครชายา (หยก) เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษกเป็นปฐมกษัตริย์แห่งราชวงศ์จักรีในปี พ.ศ. 2325 โปรดให้สถาปนาเป็นกรมพระเทพสุดาวดี ตั้งเจ้ากรมเป็นพระยา เป็นกรณีพิเศษ จึงนิยมออกพระนามว่ากรมพระยาเทพสุดาวดี
สมเด็จพระเจ้าพี่นางเธอ เจ้าฟ้ากรมพระเทพสุดาวดี เสกสมรสกับหม่อมเสม ที่พระอินทรรักษา เจ้ากรมพระตำรวจฝ่ายกรมพระราชวังบวรสถานมงคลสมัยกรุงศรีอยุธยา มีพระโอรสธิดา 4 พระองค์ คือ
สมเด็จพระเจ้าพี่นางเธอ เจ้าฟ้ากรมพระเทพสุดาวดี สิ้นพระชนม์ในรัชกาลที่ 1 เมื่อวันศุกร์ แรม 10 ค่ำ เดือน 12 ปีมะแม จ.ศ. 1161 ตรงกับ วันที่ 22 พฤศจิกายน พ.ศ. 2342 พระชันษา 69 ปี พระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าโปรดกระหม่อมพระราชทานพระโกศกุดั่นใหญ่หุ้มทองคำทรงพระศพ ประดิษฐานพระศพไว้ ณ พระที่นั่งดุสิตมหาปราสาท และมีพระราชพิธีพระราชทานเพลิงพระศพ เมื่อข้างขึ้น เดือน 6 พ.ศ. 2343
The Eyes มองตาก็รู้ใคร
The Eyes มองตาก็รู้ใคร เป็นรายการโทรทัศน์ประเภทเกมโชว์ ออกอากาศทางสถานีโทรทัศน์ไทยทีวีสีช่อง 3 (โทรทัศน์ระบบดิจิตอลหมายเลข 33) ทุกวันจันทร์ถึงวันศุกร์ เวลา 17:30 - 18:00 น. โดยมี จอนนี่ แอนโฟเน่ ทำหน้าที่เป็นผู้ดำเนินรายการ เริ่มออกอากาศครั้งแรกวันที่ 5 มีนาคม พ.ศ. 2561
ซีซั่น 1
ในการแข่งขันแต่ละครั้งจะมีผู้เข้าแข่งขัน 1 คน (ภายหลังในเทปที่31 ได้เพิ่มผู้เข้าแข่งขันเป็น 2 คน ผู้เข้าแข่งขันคนที่ 2 ที่เป็นดารานักแสดงบางครั้งแอบซ่อนไว้อยู่ในตู้และให้ผู้เข้าแข่งขันทายเล่นๆ โดยที่คนหนึ่งจะเป็นผู้เข้าแข่งขันจากทางบ้านที่สมัครเข้าร่วมเล่นเกมผ่านทางเฟซบุ๊คแฟนเพจของรายการและอีกคนหนึ่งจะเป็นดารานักแสดง) ผู้เข้าแข่งขันจะต้องทำการดูรูปภาพดวงตาของบุคคลปริศนา ซึ่งเป็นผู้ที่มีชื่อเสียงจากทุกวงการทั่วโลก ระหว่างนั้นทางรายการจะมีเวลา 120 วินาที สำหรับการคิดวิเคราะห์ค้นหาคำตอบจากรูปภาพดวงตาปริศนาในแต่ละข้อ แล้วตอบให้ได้ว่าดวงตาปริศนาคู่นั้นเป็นของใคร ถ้าตอบถูกจะได้สะสมเงินรางวัลตามลำดับขั้นดังต่อไปนี้
ในดวงตาปริศนาคู่ที่ 2 - 9 หากตอบผิดในข้อใดก็ตาม เกมจะหยุดลงและต้องนำเงินรางวัลที่สะสมมาทั้งหมดไปเล่นในรอบ “ตาเดียวได้ ตาร้ายเสีย” นั่นคือ ผู้เข้าแข่งขันจะต้องทายรูปภาพดวงตาปริศนา 1 คู่ เมื่อเริ่มเกมเงินรางวัลที่สะสมอยู่จะค่อย ๆ ลดลงทีละ 100 บาท ตามเวลา 60 วินาที แต่ภาพจะค่อย ๆ ปรากฏใบหน้าที่ชัดเจนขึ้น หากตอบไม่ทันจนกะทั่งเงินลดลงจนเหลือ 0 บาท เกมจะจบลงและกลับบ้านมือเปล่าและสิทธิ์ในการตอบไปตกที่กองเชียร์ หากผู้เข้าแข่งขันมั่นใจในคำตอบ สามารถบอก “หยุด” และใช้สิทธิ์ในการตอบได้ทันที โดยมีโอกาสบอก “หยุด” ได้เพียงครั้งเดียวเท่านั้น ถ้าตอบถูกจะได้เงินรางวัลสะสมที่เหลืออยู่ทั้งหมดกลับไป แต่ถ้าตอบผิดจะต้องกลับบ้านมือเปล่าทันที ไม่ว่าเหลือเงินสะสมอยู่เท่าไรก็ตาม ยกเว้นในดวงตาปริศนาคู่ที่ 10 แม้ว่าตอบผิด ผู้เข้าแข่งขันจะยังคงได้เงินรางวัลมูลค่า 30,000 บาท กลับไปโดยไม่ต้องเล่นรอบ “ตาเดียวได้ ตาร้ายเสีย” แต่ถ้าตอบผิดในข้อแรก เกมจะจบลงโดยทันทีและกลับบ้านมือเปล่าโดยไม่ได้ไปเล่นรอบ "ตาเดียวได้ ตาร้ายเสีย"
ทั้งนี้ ในดวงตาปริศนาคู่ที่ 10 ผู้เข้าแข่งขันจะต้องทายดวงตาปริศนา ซึ่งจะมาเป็นบุคคลที่มีหน้าที่เป็นปรัศนีย์รับเชิญโดยถูกแอบซ่อนไว้อยู่ในตู้ โดยด้านหน้าของตู้จะเปิดเผยให้เห็นในส่วนของดวงตาทั้งสองข้างของปรัศนีย์คนดังกล่าวเท่านั้น ถ้าตอบถูกจะได้เงินรางวัลแจ็คพอตมูลค่า 100,000 บาท กลับไปทันที ทั้งนี้ หลังจบการแข่งขันผู้เข้าแข่งขันจะได้รับ gift set จากผู้สนับสนุนรายการ 1 คันรถ (ผู้สนับสนุนรายการที่แจก gift set คือ ท็อปส์มาร์เก็ต ต่อมาเป็นผลิตภัณฑ์นมยูเอชทีสูตรปราศจากน้ำตาลแลคโตส ไทย-เดนมาร์ก) พร้อมกับผลิตภัณฑ์ดูแลเส้นผม J Hair serum
อนึ่ง ในระหว่างการตอบคำถาม หากผู้เข้าแข่งขันไม่แน่ใจในคำตอบ สามารถขอใช้ตัวช่วยได้ ซึ่งมีอยู่ 3 ตัวช่วย ได้แก่ สามารถใช้ตัวช่วย 2 ตัวได้หากยังไม่แน่ใจในคำตอบ ถ้าจะขอใช้ตัวช่วยแล้วแน่ใจในคำตอบสามารถเปลี่ยนใจว่าจะไม่ใช้ตัวช่วยได้ทุกตัวถ้ายังไม่เริ่มใช้ แต่ถ้าผู้เข้าแข่งขันจำชื่อที่คิดว่าเป็นเจ้าของดวงตาคู่นั้นไม่ได้ สามารถถามหุ่นยนต์ผู้ช่วยได้ทุกเมื่อ (ถ้าเหลือตัวช่วยเพียง 1 ตัวช่วย ถ้าเลือกใช้ จะใช้ตัวช่วยนั้นทันที)
หุ่นยนต์ผู้ช่วยนั้น มีผู้สนับสนุนหลักประจำตัว คือ เนสกาแฟ (ตั้งแต่วันที่ 5 มีนาคม 2561-พฤษภาคม 2561) ต่อมาไม่มีผู้สนับสนุนในระยะหนึ่ง จนถึงเดือนธันวาคม 2561 มีผู้สนับสนุนคือ แอพลิเคชั่น True Smart Merchant ต่อมาเป็นผลิตภัณฑ์นมยูเอชทีสูตรปราศจากน้ำตาลแลคโตส ไทย-เดนมาร์ก (พร้อมกับการเปลี่ยนร่างหุ่นยนต์เป็นสีขาว-แดง)
ซีซั่น​ 2
เป็นการแข่งแบบ BATTLE โดยผู้เข้าแข่งขัน 2 คู่ (ดาราผู้ช่วยและผู้แข่งขันทางบ้าน ทีมละ 2 คน)​
รูปแบบที่ 1
ใน 1 เกม จะแข่งกัน 2 ยก ยกละ 5 ดวงตา เริ่มต้นจะต้องแข่งกันจองดวงตา โดยการแย่งกดปุ่มเพื่อจองดวงตา จากนั้นจะต้องมาทายดวงตาที่เลือกไว้ และมีตัวช่วย 2 ตัว คือ เปิดปาก และ พี่กระป๋อง โดยตัวช่วยทั้งหมดจะใช้ได้เพียงครั้งเดียวใน 1 เกม ใครทำคะแนนสะสมรวมกันทั้ง 2 ยกได้มากที่สุด จะเป็นแชมป์ทันที
ในกรณีที่เสมอกัน จะต้องตัดสินด้วยเกม ตาเดียวได้ ตาร้ายเสีย โดยจะเล่นไปเรื่อยๆ ทีละ 1 ดวงตา ซึ่งเมื่อเริ่มเปิดดวงตา ฝ่ายใดที่รู้คำตอบ สามารถกดปุ่มเพื่อชิงสิทธิ์ในการตอบดวงตาคู่นั้น และถ้าตอบถูก จะได้รับ 1 คะแนน แต่ถ้าตอบผิด อีกฝ่ายจะได้คะแนนไปแทน ฝ่ายใดที่ได้ 2 คะแนนติดต่อกันก่อน จะได้เป็นแชมป์ ถ้าทั้ง 2 ทีม ไม่มีใครกดปุ่มจนกระทั่งภาพเปิดสุด จะเปลี่ยนเป็นดวงตาอื่นเพื่อตัดสินใหม่
รูปแบบที่ 2
ผู้เข้าแข่งขันจะต้องทายดวงตา และต้องชิงสิทธิ์ในการตอบเพื่อนำคะแนนมาเป็นของตัวเอง โดยเป้าหมายของเกมนี้คือต้องสะสมให้ได้ถึง 10 คะแนนก่อน จึงจะเป็นแชมป์
โดยการทายดวงตาแต่ละคู่นั้น จะเริ่มจากการเปิดเผยส่วนดวงตาก่อน และตามด้วยส่วนปากตามลำดับ ซึ่งในระหว่างที่เปิดเผยดวงตาอยู่นั้น หากผู้เข้าแข่งขันฝ่ายไหนมั่นใจในคำตอบ สามารถกดปุ่มเพื่อชิงสิทธิ์การตอบมาเป็นของตัวเอง และหากตอบถูก จะได้รับ 1 คะแนน แต่ถ้าตอบผิด คะแนนจะตกเป็นของอีกฝ่ายหนึ่งทันที
ในกรณีที่เปิดเผยส่วนดวงตาและส่วนปากจนครบ แล้วยังไม่มีฝ่ายไหนที่รู้คำตอบ ทางรายการจะทำการนับถอยหลัง 5 วินาที เพื่อเข้าสู่คำใบ้ โดยพี่กระป๋อง หุ่นยนต์ผู้ช่วยประจำรายการ จะเป็นผู้บอกคำใบ้ที่สื่อถึงเจ้าของดวงตาคู่นั้น โดยจะมีทั้งหมด 3 คำใบ้
หากฝ่ายใดสามารถสะสมคะแนนได้ถึง 10 คะแนนก่อน จะได้เป็นแชมป์ โดยการเป็นแชมป์แต่ละสมัย จะได้รับเงินรางวัลสะสมสมัยละ 5,000 บาท และยังมีสิทธิ์เข้าถึงรอบแจ็คพอตเพื่อลุ้นรับเงินรางวัล 100,000 บาท ในการเป็นแชมป์ทุกๆ 5 สมัย เช่นเดียวกับกติกาก่อนหน้านี้
วาเลรี เลกาซอฟ
วาเลรี อะเลคเซเยวิช เลกาซอฟ (Валерий Алексеевич Легасов; 1 กันยายน พ.ศ. 2479 - 27 เมษายน พ.ศ. 2531) เป็น นักเคมีอนินทรีย์ของสหภาพโซเวียตที่มีชื่อเสียงและเป็นสมาชิกของ สถาบันวิทยาศาสตร์แห่งสหภาพโซเวียต โดยเป็นที่รู้จักมากที่สุดในฐานะหัวหน้าคณะกรรมาธิการสอบสวน ภัยพิบัติเชอร์โนบิล
ประวัติ
เลกาซอฟเกิดเมื่อวันที่ 1 กันยายน พ.ศ. 2479 เมืองตูลา ในสหพันธ์สาธารณรัฐสังคมนิยมโซเวียตรัสเซีย โดยเข้าสู่ครอบครัวแรงงานโยธา    เข้าโรงเรียนมัธยมใน เคิร์สต์  ปี พ.ศ. 2492 – 2497 ที่โรงเรียนหมายเลข 56 ในมอสโกและจบการศึกษาพร้อมรางวัลเหรียญทอง โดยโรงเรียนได้ตั้งแสดงชื่อของเลกาซอฟพร้อมกับสร้างรูปปั้นทองแดง ณ บริเวณทางเข้า ชีวิตสมรสได้แต่งงานกับ มาการิต้า มิกฮาลอฟนา มีลูกสาวคนหนึ่งชื่อ อิงกาเลกาซอฟ
ในปี พ.ศ. 2504 สำเร็จการศึกษาจากคณะวิศวกรรม เคมีฟิสิกส์ที่สถาบันเคมีและเทคโนโลยี เมนเดลีฟ มอสโก
เขาทำงานในฐานะเลขานุการคณะกรรมการ คอมโซมอล (กลุ่มคอมมิวนิสต์เลนินนิสต์) ของสถาบันเทคโนโลยีเคมีแห่งมอสโก
ในปีพ. ศ. 2505 ได้เข้าร่วมระดับบัณฑิตศึกษาในภาควิชาฟิสิกส์โมเลกุลของ สถาบันพลังงานปรมาณู ครูชาตอฟ  เริ่มต้นด้วย ในฐานะนักวิจัยและชั้นปีสุดท้ายในฐานะหัวหน้าห้องปฏิบัติการ ในปี พ.ศ. 2510 เขาปกป้องวิทยานิพนธ์ของเขาที่สถาบันครูซาตอฟ ภายใต้ที่อาจารย์ที่ปรึกษาอย่าง ไอแซก กิโกอิน ในการสังเคราะห์สารประกอบของ ก๊าซมีตระกูล และการศึกษาคุณสมบัติของพวกมัน เขาได้รับปริญญาของ คานดิเดต (ปริญญาด็อกเตอร์ขั้นแรก) ในปี พ.ศ. 2510 และ ปริญญาเอกวิชาเคมี ในปี พ.ศ. 2515
ในปี พ.ศ. 2519 เขาได้รับการเสนอให้เป็นสมาชิกของ สถาบันวิทยาศาสตร์แห่งสหภาพโซเวียต
ปี พ.ศ. 2521 - 2526 เป็นอาจารย์ที่ สถาบันฟิสิกส์และเทคโนโลยีของมอสโก
ในปี 1981 เขาได้เข้าร่วมเป็นสมาชิกเต็มตัวของ สถาบันวิทยาศาสตร์แห่งสหภาพโซเวียตในภาควิชาเคมีเชิงฟิสิกส์และเทคโนโลยีวัสดุอนินทรีย์
จากปี พ.ศ. 2526 จนกระทั่งเขาเสียชีวิต เขาทำงานเป็นหัวหน้าภาควิชากัมมันตภาพรังสีและเทคโนโลยีเคมีที่คณะเคมีที่มหาวิทยาลัยแห่งรัฐมอสโกในปี พ.ศ. 2526 เขากลายเป็นรองผู้อำนวยการคนแรกสำหรับการทำงานทางวิทยาศาสตร์ของสถาบันพลังงานปรมาณู ครูซาตอฟ
เลกาซอฟศึกษาวิธีการสังเคราะห์และคุณสมบัติของสารประกอบใหม่ที่มีองค์ประกอบในสถานะออกซิเดชันสูง ในเทคโนโลยีนิวเคลียร์และพลาสมา และในเทคโนโลยีประหยัดพลังงานและพลังงานไฮโดรเจน โรงเรียนวิทยาศาสตร์ภายใต้การนำของเขา มีการตั้งสาขาใหม่ในหมวดเคมีอนินทรีย์ - เคมีของก๊าซมีตระกูลขึ้น แม้กระทั่งก่อนเกิดเหตุภัยพิบัติเชอร์โนบิล เลกาซอฟเป็นที่รู้จักกันว่าเป็นผู้ที่มีความต้องการหาวิธีรักษาความปลอดภัยรูปแบบใหม่เพื่อป้องกันภัยพิบัติครั้งใหญ่
ภัยพิบัติเชอร์โนบิล
เมื่อหายนะเชอร์โนบิลได้เกิดเมื่อวันที่ 26 เมษายน พ.ศ. 2529 เลกาซอฟในขณะนั้นเป็นรองผู้อำนวยการคนแรกของสถาบันพลังงานปรมาณูคิชคอตอฟ เขากลายเป็นสมาชิกคนสำคัญของคณะกรรมาธิการของรัฐบาลที่จัดตั้งขึ้นเพื่อสอบสวนสาเหตุของภัยพิบัติเพื่อวางแผนการบรรเทาผลกระทบ เขามีส่วนตัดสินใจสำคัญในการหลีกเลี่ยงความเสี่ยงที่จะเกิดอุบัติเหตุซ้ำรอยอีกและแจ้งให้รัฐบาลทราบถึงสถานการณ์ในพื้นที่ภัยพิบัติ เขาสื่อสารอย่างตรงประเด็นกับเหล่าเพื่อนนักวิทยาศาสตร์และสื่อมวลชนเกี่ยวกับความเสี่ยงด้านความปลอดภัยของโรงงานไฟฟ้าที่ระเบิด และยืนยันในการอพยพของประชากรทั้งหมดของเมือง Pripyat อยู่ใกล้เคียงในทันที ในเดือนสิงหาคม พ.ศ. 2529 เขาได้นำเสนอรายงานของคณะผู้แทนสหภาพโซเวียตในการประชุมพิเศษของ International Atomic Energy Agency (IAEA) ใน กรุงเวียนนา รายงานของเขาแสดงถึงการวิเคราะห์ปัญหาของการระเบิดและความซื่อสัตย์พูดความจริงผลที่ตามมาของโศกนาฏกรรมครั้งนี้ เลกาซอฟได้อัดเทปเสียง 5 เทป ที่เขาแสดงมุมมองต่อเหตุการณ์ที่เกิดขึ้นในเชอร์โนบิล เทปลำดับที่ 5 ถูกอัดพร้อมกับ เอเลส อดาโมวิช ในรูปแบบการสัมภาษณ์
การเสียชีวิต
วันที่ 27 เมษายน พ.ศ. 2531, หนึ่งวันหลังจากวันครบรอบ 2 ปีของ อุบัติเหตุโรงไฟฟ้านิวเคลียร์เชอร์โนบิล และหนึ่งวันก่อนที่เขาจะประกาศผลการสอบสวนสาเหตุการระเบิด เลกาซอฟได้ฆ่าตัวตายด้วยการ แขวนคอ (บางแหล่งข่าวว่ากระทำในอพาร์ตเมนต์ หรือบันได  อีกส่วนนึงบอกว่าที่ห้องทำงาน ) ปืนพกส่วนตัวยังคงอยู่ในลิ้นชัก แต่เลกาซอฟเลือกที่จะแขวนคอตัวเอง เขาถูกฝังที่สุสานโนโวเดวิชีในมอสโก
นี่ไม่ใช่ความพยายามฆ่าตัวตายครั้งแรกของเลกาซอฟ เดวิด อาร์ มาร์เพิลส์ ได้คาดว่าภัยพิบัติเชอร์โนบิลเป็นปัจจัยสำคัญที่ส่งผลต่อจิตใจของเลกาซอฟจนนำไปสู่การฆ่าตัวตาย ก่อนที่เขาจะฆ่าตัวตาย เลกาซอฟเขียนเอกสารที่เปิดเผยข้อเท็จจริงเกี่ยวกับภัยพิบัติที่ยังไม่เปิดเผยก่อนหน้านี้ อ้างอิงจากการวิเคราะห์การบันทึกสำหรับภาพยนตร์โทรทัศน์ของ บีบีซี เชอร์โนปิลแห่งนิวเคลียร์หายนะ เลกาซอฟอ้างว่ามีแรงกดดันทางการเมืองให้ปกปิดรายงานบางส่วนของรายงานที่จะส่งให้ IAEA ซึ่งเป็นความลับที่ปกปิดกับแม้แต่ผู้ประกอบการโรงไฟฟ้า จากทั้งอุบัติเหตุครั้งก่อนหน้าและปัญหาเกี่ยวกับการออกแบบเครื่องปฏิกรณ์ แถลงการณ์ของนักวิทยาศาสตร์ปรมาณู ยังระบุด้วยว่า เลกาซอฟกลายเป็นคนที่ไม่สนใจภาพลักษณ์ของรัฐบาล แต่พร้อมจะเผชิญหน้ากับปัญหาของโรงไฟฟ้าหรือข้อบกพร่องในการออกแบบเท่านั้น
ภายหลัง
เลกาซอฟได้ทำการการฆ่าตัวตาย ทำให้เกิดการตื่นตัวของในอุตสาหกรรมนิวเคลียร์ของสหภาพโซเวียต โดยเฉพาะอย่างยิ่งปัญหาเกี่ยวกับการออกแบบ แท่งควบคุม ใน เครื่องปฏิกรณ์แบบ RBMK ตัวอื่น ๆ ที่ใช้แบบเดียวกับเชอร์โนบิล ให้ได้รับการยอมรับและแก้ไขอย่างรวดเร็ว
เมื่อวันที่ 20 กันยายน พ.ศ. 2539 บอริส เยลต์ซิน ประธานาธิบดีรัสเซียในขณะนั้น ได้ลงนามยกย่องให้เลกาซอฟเป็น ฮีโร่แห่งสหพันธรัฐรัสเซีย สำหรับ "ความกล้าหาญและวีรบุรุษ" จากการสืบสวนหายนะที่เกิดขึ้น
ในสื่อบันเทิง
เลกาซอฟ เป็นตัวละครใน Sky / HBO มินิซีรีส์ Chernobyl (2019) แสดงโดย จาเรด ฮาร์ริส และในภาพยนตร์สารคดี BBC รอดชีวิตจากภัยพิบัติ (2006) นำแสดงโดย เอด เอดมันด์สัน
เฮลกรีเนดา
เฮลกรีเนดา (Hail Grenada - กรีเนดาจงเจริญ) เป็นชื่อเพลงชาติของกรีเนดา ประกาศใช้อย่างเป็นทางการเมื่อ ค.ศ. 1974 ภายหลังการประกาศเอกราช. ประพันธ์คำร้องโดย เออร์วาร์ เมอร์เล แบพติสต์ เรียบเรียงเสียงประสานโดย หลุยส์ อาโนลด์ มาซานโต ก่อนหน้านี้ได้ใช้ เพลงชาติรัฐเกรนาดา ซึ่งประพันธ์ขึ่นและประกาศใช้เมื่อ ค.ศ. 1967. สำหรับเพลงก็อดเซฟเดอะควีน ยังคงมีการใช้ในฐานะเพลงสรรเสริญพระบารมี
ซามูเอล เอช. บาร์นส์
'''ซามูเอล เอช. บาร์นส์''' (เกิดเมื่อปี ค.ศ. 1808 – เสียชีวิตเมื่อวันที่ 13 พฤศจิกายน ค.ศ. 1860) เป็นนักการเมืองชาวอเมริกัน จากรัฐนิวยอร์ก บารันส์สมรสกับ แฮรี่เอ็ด เพลเล็ต มีบุตรจำนวน 6 คน ในวันที่ 6 พฤศจิกายน ค.ศ. 1860 บารันส์ได้รับการเลือกตั้งจากกรรมาธิการด้านคลอง สังกัดพรรคริพับลิกัน
วิทยาลัยเภสัชดูไบ
วิทยาลัยเภสัชดูไบ (كلية دبي للصيدلة; Dubai Pharmacy College) เป็นสถาบันเภสัชกรรมแห่งแรกในสหรัฐอาหรับเอมิเรตส์ ซึ่งก่อตั้งขึ้นใน ค.ศ. 1992 โดยหัจญี สะอีด บิน อะห์มัด อัลลูเตาะฮ์ ผู้เป็นนักการกุศลของดูไบ นอกจากนี้ ใน ค.ศ. 2005 วิทยาลัยแห่งนี้ได้รับรางวัลสูจิบัตรคุณภาพวิจักษณ์ของดูไบสำหรับการศึกษา โดยชีค มุฮัมมัด บิน รอชิด อาล มักตูม มกุฎราชกุมารแห่งดูไบ
โรงเรียนสุราษฎร์ธานี 2
โรงเรียนสุราษฎร์ธานี 2 หรือ โรงเรียนจังหวัด 2 (Suratthani 2 School) เริ่มก่อตั้งใน เดือน พฤษภาคม พ.ศ. 2537 โดยใช้ชื่อว่า โรงเรียนสุราษฎร์ธานี สาขาท่าเพชร และเมื่อ 30 เมษายน พ.ศ. 2539 ฯพณฯ สุขวิช รังสิตพล รัฐมนตรีว่าการกระทรวงศึกษาธิการในขณะนั้น ได้มีประกาศจัดตั้ง โรงเรียนสุราษฎร์ธานี สาขาท่าเพชร เป็น โรงเรียนสุราษฎร์ธานี 2 ซึ่งสังกัดสำนักงานเขตพื้นที่การศึกษามัธยมศึกษา เขต 11 สำนักงานคณะกรรมการการศึกษาขั้นพื้นฐาน ปัจจุบันเปิดทำการสอนระดับชั้นมัธยมศึกษาปีที่ 1 ถึงมัธยมศึกษาปีที่ 6 แบบสหศึกษา แผนจัดชั้นเรียนเต็มรูป 10-10-10 / 6-6-6
ประวัติโรงเรียน
การรับนักเรียนรุ่นที่ 1 ทางโรงเรียนเปิดรับนักเรียนในระดับชั้นมัธยมศึกษาปีที่ 1 จำนวน 2 101 คน แยกออกเป็น 2 ห้องเรียน โดยมี นายอภินันท์ พาหะมาก ผู้อำนวยการโรงเรียนสุราษฎร์ธานีในขณะนั้นปฏิบัติหน้าที่เป็นผู้บริหาร และนายอภินันท์  พาหะมาก ได้มอบหมายให้ นายสุวิทย์  เทโหปการ อาจารย์ 2 ระดับ 7 โรงเรียนสุราษฎร์ธานีเป็นผู้ดูแล
การจัดการเรียนการสอนในช่วงแรกได้ใช้ครูโรงเรียนสุราษฎร์ธานีมาปฏิบัติการสอน การวัดผล การประเมินผล และการจัดกิจกรรมต่างๆ ร่วมกับนักเรียนของโรงเรียนสุราษฎร์ธานี
ดำเนินการรับนักเรียน ม.1 รุ่นที่ 2 ของโรงเรียน ประจำปีการศึกษา 2538 จำนวน 155 คน มีครู - อาจารย์ย้ายเข้ามาประจำที่โรงเรียนสุราษฎร์ธานี สาขาท่าเพชร จำนวน 10 คน ฯพณฯสุขวิช รังสิตพลรัฐมนตรีว่าการกระทรวงศึกษาธิการในขณะนั้น ได้มีประกาศจัดตั้งโรงเรียนสุราษฎร์ธานีสาขาท่าเพชรเป็น “โรงเรียนสุราษฎร์ธานี 2” สังกัดกรมสามัญศึกษา เป็นลำดับที่ 44 ของจังหวัดสุราษฎร์ธานี ในวันที่ 30 เมษายน 2539 และให้ นายสาธร ลิกขะไชย ผู้อำนวยการโรงเรียนสุราษฎร์ธานีในขณะนั้นปฏิบัติหน้าที่ผู้บริหาร และได้มอบหมายให้ นายสุวิทย์ เทโหปการ เป็นผู้ดูแลเช่นเดิม
โรงเรียนได้ดำเนินรับนักเรียนเข้า ม.1 ประจำปีการศึกษา 2539 ทั้งสิ้น 199 คน กรมสามัญศึกษาจึงได้จัดสรรงบประมาณให้สร้างอาคารเรียนเบ็ดเสร็จ แบบ ก. ข. และ ค. ด้วยงบประมาณ 9,834,000 บาท ทั้งนี้ยังมีสนามบาสเกตบอล ห้องน้ำ บ้านพักครู และบ้านพักภารโรง อย่างละ 1 หลัง
นายวิรัช เศวตศิลป์ ครูใหญ่โรงเรียนสุราษฎร์ธานี 2 ได้นำคณะครู อาจารย์ เข้าเฝ้าสมเด็จพระญาณสังวร สมเด็จพระสังฆราช สกลมหาสังฆปรินายก เพื่อให้สมเด็จพระสังฆราช ทรงเบิกพระเนตรพระพุทธรูปประจำโรงเรียน พร้อมพระราชทานนามพระพุทธรูปประจำโรงเรียนว่า “พระพุทธบารมีสุราษฎร์ธานีพิพัฒน์” ในวันที่ 23 มีนาคม 2540
โรงเรียนสุราษฎร์ธานี 2 ได้มีหนังสือกราบทูลสมเด็จพระญาณสังวร สมเด็จพระสังฆราชสกลมหาสังฆปรินายก เพื่อขอพระราชทานนามอาคาร ก ซึ่งเป็นอาคารหลังแรกของโรงเรียนว่า “อาคารสมเด็จพระญาณสังวร ๘๔” และพระราชทานอนุญาตให้ใช้ตรา “ญสส” ซึ่งเป็นตราประจำพระองค์ ให้ใช้เป็นสัญลักษณ์ประจำโรงเรียน และเข็มติดหน้าอกเสื้อเครื่องแบบของนักเรียน
ชมรมสังสรรค์สามัคคีสุราษฎร์ธานี (3ส) ได้มอบเสาธงให้แก่โรงเรียนสุราษฎร์ธานี 2 ในวันที่ 6 พฤศจิกายน 2541 ค่าก่อสร้าง 116,073 บาท
ต่อมากรมสามัญศึกษาได้แต่งตั้งให้ นายวิรัช เศวตศิลป์ อาจารย์ใหญ่โรงเรียนสุราษฎร์ธานี 2 ปฏิบัติหน้าที่ผู้อำนวยการโรงเรียนสุราษฎร์ธานี 2 ในวันที่ 30 ธันวาคม 2542
กรมสามัญศึกษา ได้จัดสรรงบประมาณให้โรงเรียนสุราษฎร์ธานี 2 สร้างอาคารเรียนแบบ 342 (ล)/41 (หลังคาทรงไทย) 1 หลัง งบประมาณ 19,837,000 บาท เมื่อวันที่ 1 ตุลาคม 2543
กระทรวงศึกษาธิการได้ ประกาศให้โรงเรียนสุราษฎร์ธานี 2 เป็นโรงเรียนรางวัลพระราชทาน ขนาดใหญ่ ระดับประเทศ ในปี พ.ศ. 2546
กรมสามัญศึกษาได้จัดสรรงบประมาณให้โรงเรียนสุราษฎร์ธานี 2 สร้าง อาคารเรียนแบบ 108 ล/30 งบประมาณ 4,360,583 บาท ในปี พ.ศ. 2547
สำนักงานคณะกรรมการการศึกษาขั้นพื้นฐานแต่งตั้ง นายบัญญัติ สุขขัง มาปฏิบัติหน้าที่ผู้อำนวยการโรงเรียนสุราษฎร์ธานี 2 ตั้งแต่วันที่ 25 สิงหาคม 2547  จนถึงปัจจุบัน
อนุสรณ์จากศิษย์เก่า
ศิษย์เก่า ม.ต้น รุ่น 2 (สสร.) และศิษย์เก่า ม.ต้น รุ่น 3 (เอเชี่ยนเกมส์) ได้ก่อสร้างป้ายชื่อโรงเรียนให้แก่โรงเรียน ค่าก่อสร้าง 305,330 บาท
ศิษย์เก่า ม.ต้น รุ่นที่ 4 (เทิดพระเกียรติ 72 พรรษา) ได้สมทบเงินก่อสร้างห้องโสตเทิดพระเกียรติ 72 พรรษา ค่าก่อสร้าง 183,000 บาท
ศิษย์เก่า ม.ต้น รุ่นที่ 5 (100 ปี สมเด็จย่า) ได้สมทบเงินก่อสร้างห้องพยาบาล 100 ปี สมเด็จย่า มูลค่า 185,000 บาท
โทมัส ชีค (นักการเมืองออสเตรเลีย)
โทมัส เลฟรอย ชีค (28 ธันวาคม ค.ศ. 1894 – 26 กันยายน ค.ศ. 1994) เป็นนักการเมืองชาวออสเตรเลีย เกิดที่เมืองอีวานเดล เป็นบุตรของ จอห์น ชีค โทมัส เคยได้รับการเลือกตั้งจากสภานิติบัญญัติแห่งทัสมมาเนียน สังกัดนักการเมืองอิสระ ตั้งแต่ปี ค.ศ. 1950
จอห์น ชีค
จอห์น วิลเลี่ยม ชีค, เครื่องราชอิสริยาภรณ์จักรวรรดิบริติช (เกิดเมื่อวันที่ 15 กุมภาพันธ์ ค.ศ. 1855 – เสียชีวิตเมื่อวันที่ 26 กุมภาพันธ์ ค.ศ. 1942) เป็นนักการเมืองชาวออสเตรเลีย  เคยเป็นสมาชิกสภานิติบัญญัติแห่งทัสมาเนียน สังกัดนักการเมืองอิสระ เป็นผู้แทนราษฎรเมืองเวสมอร์แลนด์ ตั้งแต่ปี ค.ศ. 1907 จนถึงปี ค.ศ. 1913 และในปี ค.ศ. 1919 จนกระทั่งเสียชีวิตเมื่อปี ค.ศ. 1942
ศาลเจ้าเกียนอันเกง
ศาลเจ้าเกียนอันเกง หรือ ศาลเจ้ากวนอันเก๋ง (ตัวเต็ม: 建安宮) เป็นศาลเจ้าเจ้าแม่กวนอิมของกลุ่มชาวจีนฮกเกี้ยน ตั้งอยู่ในย่านชุมชนกุฎีจีน แขวงวัดกัลยาณ์ เขตธนบุรี กรุงเทพมหานคร ศาลแห่งนี้ตั้งอยู่ระหว่างวัดกัลยาณมิตรวรมหาวิหารและวัดซางตาครู้ส ศาลเจ้าได้สร้างขึ้นในปีใดไม่เป็นที่ทราบแน่ชัด แต่กล่าวกันว่าชาวจีนฮกเกี้ยนที่ตามเสด็จพระเจ้าตากสินมหาราชเป็นผู้สร้างขึ้น เดิมศาลเจ้าแห่งนี้มีจำนวน 2 หลังซึ่งติดกัน คือ ศาลเจ้าโจวซือกง และ ศาลเจ้ากวนอู จนในเวลาต่อศาลเจ้าก็ทรุดโทรมลงไปมาก ในรัชสมัยพระบาทสมเด็จพระนั่งเกล้าเจ้าอยู่ ได้มีชาวฮกเกี้ยนกลุ่มหนึ่งได้เข้ามารื้อศาลทั้ง 2 ลง แล้วสร้างใหม่จนแล้วเสร็จในปี พ.ศ. 2391 และดำรงสภาพเดิมมาจนถึงปัจจุบัน
เดิมทั้ง 2 ศาล ประดิษฐาน เจ้าพ่อโจวซือกง และ เจ้าพ่อกวนอู ตามชื่อศาลเจ้า แต่ภายหลังรื้อศาลเจ้าแล้วสร้างใหม่เพียงหลังเดียวทำให้องค์ประธานทั้ง 2 ได้ถูกย้ายไปด้วยซึ่งไม่ปรากฏว่าเป็นที่ใด ปัจจุบันศาลเจ้ามีเจ้าแม่กวนอิม เป็นองค์ประธานหลัก
ศาลเจ้าเกียนอันเกงมีทำเลที่ตั้งติดแหล่งน้ำจึงมีการวางผังหันสู่แม่น้ำออกสู่แม่น้ำเจ้าพระยา สำหรับผังบริเวณของศาลเจ้า จัดเป็นศาลเจ้าขนาดกลางที่มีอาคาร 2 หลังวางขนานกัน โดยมีชานระเบียงล้อมลานตรงกลางศาล (ผังแบบโดนัท) สำหรับงานศิลปกรรมที่สำคัญภายในศาลเจ้าประกอบด้วย ไม้เครื่องแกะสลักที่ได้รับการอนุรักษ์ไว้อย่าง ภาพจิตรกรรมฝาผนัง และกระเบื้องโค้งตามรูปแบบจีนประเพณี จนในปี พ.ศ. 2551 ศาลเจ้าได้รับรางวัลอนุรักษ์ศิลปสถาปัตยกรรมดีเด่นจากสมาคมสถาปนิกสยามในพระบรมราชูปถัมภ์ ปัจจุบันศาลเจ้าอยู่ในความดูแลของตระกูล สิมะเสถียร หรือ แซ่ซิ้ม เดิมและ ตันติเวชกุล หรือ แซ่ตั้ง เดิม ซึ่งเป็นตระกูลที่เข้ามาก่อสร้างปรับปรุงให้กับศาลเจ้าตั้งแต่ครั้นรัชกาลที่ 3
มิถุนายน พ.ศ. 2559
'''มิถุนายน พ.ศ. 2559''' เป็นเดือนที่ 6 ของปี พ.ศ. 2559 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี
ลี ชาร์ป
ลี สจ๊วต ชาร์ป (Lee Stuart Sharpe; เกิด 27 พฤษภาคม ค.ศ. 1971) เป็นนักกอล์ฟอาชีพ อดีตนักฟุตบอลอาชีพ ผู้เชี่ยวชาญด้านฟุตบอลทางโทรทัศน์ และผู้เข้าร่วมรายการเรียลลิตี้ทีวีชาวอังกฤษ
ในฐานะนักฟุตบอล เขาเล่นเป็นปีกซ้ายตั้งแต่ปี ค.ศ. 1988 ถึง ค.ศ. 2004 โดยเฉพาะเมื่อเล่นในพรีเมียร์ลีกให้กับแมนเชสเตอร์ยูไนเต็ด, ลีดส์ยูไนเต็ดและแบรดฟอร์ดซิตี และในเซเรียอากับซามพ์โดเรีย นอกจากนี้เขายังเคยเล่นในฟุตบอลลีกกับทอร์คีย์ยูไนเต็ด, พอร์ตสมัท และเอ็กเซเตอร์ซิตี ก่อนจะปิดฉากเส้นทางอาชีพในไอซ์แลนด์กับกรินดาวิค และในฟุตบอลนอกลีกกับการ์ฟอร์ธ ทาวน์ ชาร์ปเล่นให้แมนเชสเตอร์ยูไนเต็ดตั้งแต่ปี ค.ศ. 1988 จนถึงปี ค.ศ. 1996 โดยเขาคว้าแชมป์ลีก 3 สมัย เอฟเอคัพ และลีกคัพ เขาติดทีมชาติอังกฤษทั้งหมด 8 นัดและติดทีมชาติอังกฤษชุดบี 1 นัด
เขาแขวนสตั๊ดในปี ค.ศ. 2004 แต่ได้รับชื่อเสียงขึ้นมาใหม่หลังจากปรากฏตัวในรายการเรียลลิตีทีวีหลายครั้งในฐานะผู้เข้าร่วมรายการ เขายังทำงานเป็นผู้เชี่ยวชาญด้านฟุตบอลทางโทรทัศน์อีกด้วย
ในปี ค.ศ. 2021 ชาร์ปเริ่มแข่งขันกอล์ฟอาชีพ
ทอร์คีย์ยูไนเต็ด
ชาร์ปเกิดในเฮลโซเวน วุร์สเตอร์เชอร์ เป็นแฟนคลับของแอสตันวิลลา แต่เริ่มอาชีพค้าแข้งกับทอร์คีย์ยูไนเต็ดตั้งแต่อายุยังไม่ถึง 17 ปี เขาลงเล่น 14 นัดในฤดูกาล 1987–88 พวกเขาจบฤดูกาลอย่างปลอดภัยในฟุตบอลลีก ดิวิชั่น 4 (ปัจจุบันคืออีเอฟแอลลีกทู) ในไม่ช้าเขาก็อยู่ในการจับตามองของสโมสรในดิวิชั่น 1 และดิวิชั่น 2 และถูกขายให้กับแมนเชสเตอร์ยูไนเต็ด ในเดือนมิถุนายน ค.ศ. 1988 ในราคาเพียง 200,000 ปอนด์ซึ่งเป็นสถิติสูงสุดในเวลานั้น
แมนเชสเตอร์ยูไนเต็ด
ชาร์ปเปิดตัวกับแมนเชสเตอร์ยูไนเต็ดในฟุตบอลลีกดิวิชัน 1 เมื่อวันที่ 24 กันยายน ค.ศ. 1988 โดยชนะเวสต์แฮมยูไนเต็ด 2–0 เมื่ออายุได้ 17 ปี โอกาสในทีมชุดใหญ่ของเขาเพิ่มขึ้นในเดือนพฤศจิกายนด้วยการออกจากสโมสรของปีกซ้ายตัวจริงคือเจสเปอร์ โอลเซน และราล์ฟ มิลน์ ปีกซ้ายดาวรุ่งคนใหม่ทำผลงานได้ไม่สม่ำเสมอ ชาร์ปจบฤดูกาล 1988–89 ด้วยการลงเล่นในลีก 22 นัดและยิงประตูไม่ได้ และยูไนเต็ดมีฟอร์มที่น่าผิดหวังด้วยการจบอันดับที่ 11 ในลีกหลังจากจบด้วยการเป็นรองแชมป์ในฤดูกาลที่แล้ว เขาลงเล่น 30 นัดในทุกรายการในฤดูกาลนั้น และอยู่ในรายชื่อผู้เข้าชิงรางวัลนักฟุตบอลดาวรุ่งแห่งปีของพีเอฟเอ ซึ่งพอล เมอร์สัน ปีกของอาร์เซนอลคว้าไปครอง
ในฤดูกาลถัดมา ชาร์ปทำประตูแรกในสีเสื้อยูไนเต็ด โดยทำประตูในนัดที่เปิดบ้านชนะมิลล์วอลล์ 5–1 เมื่อวันเสาร์ที่ 16 กันยายน ค.ศ. 1989 เขาลงเล่น 18 นัดในลีกฤดูกาลนั้น (และ 20 นัดในทุกรายการ) แต่ล้มเหลวในการติดทีมสำหรับเอฟเอคัพรอบชิงชนะเลิศกับคริสตัลพาเลซซึ่งยูไนเต็ดชนะ 1–0 จากประตูชัยของลี มาร์ตินในการแข่งขันนัดรีเพลย์หลังจากเสมอ 3–3 ในนัดแรก ซึ่งอเล็กซ์ เฟอร์กูสันได้เลือกแดนนี วอลเลซปีกซ้ายคนใหม่จากเซาแทมป์ตัน เป็นปีกซ้ายตัวจริงสำหรับฤดูกาล 1989–90
เขามีส่วนสำคัญในความสำเร็จของยูไนเต็ดในยูโรเปียนคัพวินเนอร์สคัพในปี 1990–91 โดยยิงด้วยเท้าซ้ายเข้ามุมบนของประตูในเกมเหย้าในรอบรองชนะเลิศกับลีเกีย วอร์ซอว์ จากโปแลนด์ (1–1) เขายังมีชื่อเสียงจากการทำแฮตทริกใส่อาร์เซนอลที่ไฮบิวรีในลีกคัพรอบ 4 เมื่อวันที่ 28 พฤศจิกายน ค.ศ. 1990 ซึ่งยูไนเต็ดชนะ 6–2 ตอนนี้เขาเป็นผู้เล่นตัวจริงในตำแหน่งปีกซ้ายของยูไนเต็ดนำหน้าแดนนี่ วอลเลซ แม้ว่าจะมีคู่แข่งคนใหม่ในตำแหน่งปีกซ้ายคือไรอัน กิ๊กส์ เด็กหนุ่มชาวเวลส์วัย 17 ปีที่ได้รับการเลื่อนชั้นขึ้นสู่ทีมชุดใหญ่จากอะคาเดมี่ของสโมสร
ชาร์ปได้รับการเรียกตัวติดทีมชาติอังกฤษก่อนวันเกิดครบรอบ 20 ปีของเขา แม้ว่าเขาจะไม่สามารถแทนที่จอห์น บาร์นส์ ปีกซ้ายความเร็วสูงจากลิเวอร์พูลในตำแหน่งปีกซ้ายตัวจริงได้ เขาหายหน้าหายตาไปนานจากอาการบาดเจ็บและอาการป่วย (เขาป่วยด้วยโรคเยื่อหุ้มสมองอักเสบในฤดูใบไม้ร่วงปี ค.ศ. 1992) และเมื่อความฟิตกลับมาเป็นปกติ ไรอัน กิ๊กส์ก็อยู่ในฟอร์มที่ยอดเยี่ยมกลายเป็นปีกซ้ายตัวหลัก ทำให้ชาร์ปต้องไปเล่นเป็นแบ็คซ้าย (เดนิส เออร์วินเป็นแบ็คซ้ายตัวหลัก) หรือปีกขวา โดยต้องแย่งตำแหน่งกับอังเดร แคนเชลสกี ซึ่งเข้ามาสู่สโมสรในเดือนมีนาคม ค.ศ. 1991
โอกาสในการติดทีมชุดใหญ่ของเขาถูกจำกัดด้วยอาการบาดเจ็บและฟอร์มของกิ๊กส์ในฤดูกาล 1991–92 แต่เขาได้ลงเล่นเป็นตัวสำรองในชัยชนะเหนือนอตทิงแฮมฟอเรสต์ในลีกคัพรอบชิงชนะเลิศ
เขาลงเล่นมากพอที่จะได้รับเหรียญแชมป์พรีเมียร์ลีกสำหรับฤดูกาล 1992–93 และเพิ่มอีกเหรียญในฤดูกาล 1993–94 โดยลงเล่น 30 นัด (สำรอง 4 นัด) และยิงได้ 9 ประตูในลีก (11 ประตูในทุกรายการ) เขายิงสองประตูให้ยูไนเต็ดในลีกนัดที่ 4 ของฤดูกาลเมื่อวันที่ 23 สิงหาคม ค.ศ. 1993 เมื่อพวกเขาเอาชนะแอสตันวิลลา 2–1 ที่วิลลาพาร์ก ตามด้วยประตูแรกในเกมชนะเซาแทมป์ตัน 3–1 ที่เดอะเดลในเกมถัดมา เขาทำอีกสองประตูในวันที่ 22 มีนาคม ค.ศ. 1994 ในเกมลีกที่เสมอกับอาร์เซนอล 2–2 และลงมาเป็นตัวสำรองในเอฟเอคัพรอบชิงชนะเลิศกับเชลซี ยูไนเต็ดคว้าดับเบิ้ลแชมป์ทั้งแชมป์พรีเมียร์ลีกและเอฟเอคัพในฤดูกาลนั้น
ชาร์ปเป็นที่จดจำสำหรับประตูที่น่าจดจำของเขากับบาร์เซโลนา ซึ่งในเกมที่เสมอกัน 2-2 ในรอบแบ่งกลุ่มของยูฟ่าแชมเปียนส์ลีก ฤดูกาล 1994–1995 เมื่อเขายิงประตูจากการครอสบอลของรอย คีนเข้ามุมตาข่ายอย่างงดงาม เขายังได้แอสซิสต์ในเกมนี้ โดยครอสบอลให้มาร์ก ฮิวส์ โหม่งทำประตูแรกของการแข่งขัน
นครฮวาเหลียน
นครฮวาเหลียน เป็นนครภายใต้เทศมณฑล และศูนย์กลางการปกครองของเทศมณฑลฮวาเหลียน ประเทศไต้หวัน ตั้งอยู่บนชายฝั่งทะเลตะวันออกของเกาะไต้หวันบนมหาสมุทรแปซิฟิก และมีประชากรจำนวน 106,368 คน
ชื่อ
หลังจากที่ไต้หวันตกอยู่ใต้การปกครองของญี่ปุ่นในปี 1895 ผู้สำเร็จราชการไต้หวันได้พยายามเปลี่ยนชื่อเพราะคำว่า "กีไหล" นั้นออกเสียงเหมือนกับคำภาษาญี่ปุ่นที่แปลว่า "ไม่ชอบ" (嫌い (kirai)) และในท้ายที่สุดก็ได้เปลี่ยนชื่อเป็น "คาเร็งโก" หรือท่าเรือคาเร็ง (花蓮港 (Karenkō)) ต่อมาหลังสงครามโลกครั้งที่ 2 สาธารณรัฐจีนที่นำโดยก๊กมินตั๋ง ได้รับเอาตัวอักษรคันจิมาใช้เป็นชื่อ แต่ย่อให้สั้นลงเหลือแค่ "คาเร็ง" (花蓮 (Karen)) หรือในภาษาจีนกลางอ่านว่า ฮวาเหลียน
ประวัติศาสตร์
มีชาวสเปนมาสร้างเหมืองทองคำในฮวาเหลียนเมื่อปี 1622 ต่อมาเริ่มมีการตั้งรกรากถาวรเมื่อปี 1851 ชาวนาชาวจีนฮั่นราว 2,200 คนนำโดย หวง อาเฟิ่ง (黃阿鳳) เดินทางจากไทเปมายังเฟิงชวัน (豐川; ปัจจุบันเป็นพื้นที่ใกล้กับสถานีรถไฟฮวาเหลียน) ในปี 1875 มีชาวนาจำนวนที่มากขึ้นซึ่งนำโดย หลิน ชางอัน (林蒼安) เดินทางจากอี๋หลานมาตั้งรกรากที่เฟิงชวัน
เมื่ออยู่ภายใต้การปกครองของญี่ปุ่น ได้มีการก่อตั้ง เมืองคาเร็งโก (花蓮港街) ขึ้นในปี 1920 ต่อมาในปี 1940 เมืองนี้ก็ได้ยกฐานะขึ้นเป็น นครคาเร็งโก ขึ้นกับจังหวัดคาเร็งโก
เมื่อวันที่ 25 ตุลาคม 1945 ญี่ปุ่นได้ส่งมอบไต้หวันให้กับสาธารณรัฐจีนที่อยู่ภายใต้การนำของรัฐบาลก๊กมินตั๋ง ต่อมาในเดือนมกราคม 1946 รัฐบาลก๊กมินตั๋งได้กำหนดให้นครฮวาเหลียนมีฐานะเป็นนครที่อยู่ภายใต้ปกครองของเทศมณฑลฮวาเหลียน และกำหนดให้เป็นศูนย์กลางการปกครองของเทศมณฑล
เมืองแฝดและเมืองพี่น้อง
นครฮวาเหลียนมีความสัมพันธ์ฉันมิตรกับ
ปารเมศ โพธารากุล
นายปารเมศ โพธารากุล (ชื่อเล่น: บอย) (เกิด 26 พฤศจิกายน พ.ศ. 2502) ที่ปรึกษารัฐมนตรีช่วยว่าการกระทรวงเกษตรและสหกรณ์ (นางสาวมนัญญา ไทยเศรษฐ์) เป็นอดีตสมาชิกสภาผู้แทนราษฎรจังหวัดกาญจนบุรี 1 สมัย
ประวัติ
ปารเมศ โพธารากุล เกิดเมื่อวันที่ 26 พฤศจิกายน พ.ศ. 2502 เป็นบุตรของนายประกอบ กับ นางมาเรียม โพธารากุล และเป็นพี่ชายของธัญญา โสภณ นักแสดง และเป็นภรรยาของพงษ์พัฒน์ วชิรบรรจง สำเร็จการศึกษาระดับปริญญาตรี สาขาการเงินและการธนาคาร จากมหาวิทยาลัยสยาม
งานการเมือง
ปารเมศเคยดำรงตำแหน่งเป็น กำนันตำบลท่ามะกา และ นายกเทศมนตรีตำบลท่ามะกา ตามลำดับ
ปารเมศเคยได้รับเลือกตั้งเป็นสมาชิกสภาผู้แทนราษฎรใน พ.ศ. 2548 สังกัดพรรคประชาธิปัตย์ ก่อนที่จะถูกใบแดงจากคณะกรรมการการเลือกตั้งในเวลาต่อมา อย่างไรก็ตาม ปารเมศก็ได้รับเลือกตั้งอย่างเป็นทางการ ใน พ.ศ. 2550 ซึ่งดำรงตำแหน่งสมัยเดียว
เขาลงสมัครรับเลือกตั้งในพื้นที่จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง ต่อมาเขาย้ายไปสังกัดพรรคภูมิใจไทย และได้ลงสมัครรับเลือกตั้งในระบบบัญชีรายชื่อโดยอยู่ในลำดับที่ 18
อูซี นาร์คิส
อูซี นาร์คิส (עוזי נרקיס; Uzi Narkiss; 6 มกราคม ค.ศ. 1925 – 17 ธันวาคม ค.ศ. 1997) เป็นนายพลชาวอิสราเอล ผู้บัญชาการหน่วยกองกำลังป้องกันอิสราเอลในภาคกลางระหว่างสงครามหกวัน ค.ศ. 1967 นาร์คิสปรากฏในภาพถ่ายที่มีชื่อเสียงของรัฐมนตรีว่าการกระทรวงกลาโหม โมเช ดายัน ขนาบข้างด้วยเสนาธิการ ยิตซัค ราบิน และตัวเขาเอง โดยถ่ายในเมืองเก่าของเยรูซาเลมไม่นานหลังจากการเข้ายึดจากกองทัพจอร์แดนในสงคราม
ประวัติ
อูซี นาร์คิส เกิดที่เยรูซาเลม โดยเป็นบุตรของผู้บังเกิดเกล้าชาวยิวเชื้อสายโปแลนด์ ความทรงจำครั้งแรกของเขาคือการซ่อนตัวในช่วงการจลาจลอาหรับ ค.ศ. 1929 นาร์คิสเข้าเรียนระดับไฮสกูลที่ยิมเนเซียเรฮาเวีย เขาเข้าร่วมพอลแมกตอนอายุ 16 ปี และมีส่วนร่วมในปฏิบัติการฮากานาห์ ที่ต่อสู้กับกองกำลังอาณัติอังกฤษในปาเลสไตน์
มาร์ก บูธแมน
มาร์ก แอนดรูว์ บูธแมน (เกิดเมื่อวันที่ 6 มิถุนายน ค.ศ. 1977) เป็นนักการเมืองชาวออสเตรเลียพรรคเสรีนิยมแห่งชาติ  และเป็นสมาชิกรัฐสภาแห่งรัฐควีนส์แลนด์ จังหวัดอัลเบิร์ต ตั้งแต่วันที่ 24 มีนาคม ค.ศ. 2012 จนถึงวันที่ 25 พฤศจิกายน ค.ศ. 2017 และจากจังหวัดทีโอดอร์ ตั้งแต่วันที่ 25 พฤศจิกายน ค.ศ. 2017
ภาพยนตร์ศึกษา
ภาพยนตร์ศึกษา (Film studies) เป็นสาขาวิชาทางวิชาการที่เกี่ยวข้องกับทฤษฎีภาพยนตร์ ประวัติศาสตร์ของภาพยนตร์ และวิธีวิพากษ์ภาพยนตร์ บางครั้งก็เป็นส่วนหนึ่งในสื่อมวลชนศึกษา (Media studies) และมักถูกเปรียบเทียบได้กับสาขาโทรทัศน์ศึกษา ภาพยนตร์ศึกษาจะไม่เกี่ยวข้องกับความเชี่ยวชาญทางด้านการผลิตภาพยนตร์มากนัก แต่เน้นทางด้านการสำรวจการเล่าเรื่อง (narrative) เชิงศิลปะ วัฒนธรรม ทางด้านเศรษฐกิจ และผลกระทบทางการเมืองต่อวงการภาพยนตร์ ในมุมมองของแสวงหาค่านิยมทางสังคมและอุดมการณ์ ภาพยนตร์ศึกษาจะใช้วิธีเชิงวิพากษ์สำหรับการวืเคราะห์การผลิต กรอบแนวคิดเชิงทฤษฎี บริบทและการสร้างภาพยนตร์ ในแง่นี้ภาพยนตร์ศึกษามีอยู่ในสาขาที่ผู้สอนมักไม่เป็นนักการศึกษาหรืออาจารย์หลักเสมอไป แต่จะเป็นผลงานภาพยนตร์ที่สำคัญของบุคคลจะทำหน้าที่ดังกล่าว นอกจากนี้ในการศึกษาภาพยนตร์ สายอาชีพที่เป็นไปได้ ได้แก่ นักวิจารณ์หรือทางด้านการผลิตภาพยนตร์ ทฤษฎีภาพยนตร์มักจะรวมถึงการศึกษาความขัดแย้งระหว่างสุนทรียศาสตร์ของงานฮอลลีวูดเชิงภาพและการวิเคราะห์เนื้อหาบทภาพยนตร์ โดยรวมการศึกษาในด้านภาพยนตร์กำลังเติบโตเช่นเดียวกับอุตสาหกรรมภาพยนตร์ วารสารวิชาการที่เผยแพร่ผลงานภาพยนตร์ศึกษา ได้แก่วารสาร Sight & Sound (สถาบันภาพยนตร์อังกฤษ), Screen (มหาวิทยาลัยออกซฟอร์ด), Cinema Journal (มหาวิทยาลัยเท็กซัส), Film Quarterly (มหาวิทยาลัยแคลิฟอร์เนีย) และ Journal of Film and Video (มหาวิทยาลัยอิลลินอยส์)
ประวัติและความเป็นมา
ภาพยนตร์ศึกษาเป็นสาขาทางวิชาการที่ก่อกำเนิดขึ้นในศตวรรษที่ 20 หลังจากการประดิษฐ์ภาพเคลื่อนไหว (ในปลายศตวรรษที่ 19)  ภาพยนตร์ศึกษามุงคิดค้นเฉพาะทาง คือ การสร้างทฤษฎีภาพยนตร์ ซึ่งเป็นวิธีการและแนวทางของภาพยนตร์ในมุมมองทางศิลปะ และการเขียนเรื่องราวเกี่ยวกับประวัติศาสตร์ของภาพยนตร์ (film historiography)  เนื่องจากภาพยนตร์สมัยใหม่เพิ่งกลายเป็นสิ่งประดิษฐ์และอุตสาหกรรมในช่วงปลายศตวรรษที่ 19 เท่านั้น ผู้ผลิตภาพยนตร์และผู้กำกับภาพยนตร์รุ้นก่อนหน้านี้มีความสำคัญอย่างมากต่อการวิเคราะห์ทางวิชาการซึ่งเกิดขึ้นในรุ่นต่อ ๆ ไป
ในยุคแรก ๆ โรงเรียนภาพยนตร์มุ่งเน้นที่การผลิตและการวิจารณ์เชิงจิตวิสัยกับภาพยนตร์มากกว่าวิธีการเชิงวิพากษ์ ประวัติศาสตร์ และทฤษฎีที่ใช้ในการศึกษาเชิงวิชาการ ตั้งแต่ที่มีการสร้างภาพยนตร์ขึ้นมา แนวคิดของภาพยนตร์ศึกษาได้ขยายตัวไปในการวิเคราะห์แง่มุมที่เป็นทางการของภาพยนตร์ขณะที่มีการสร้างภาพยนตร์ไปด้วย สถาบันภาพยนตร์แห่งเกราสิมอฟ (Gerasimov Institute of Cinematography) ซึ่งก่อตั้งขึ้นในมอสโกเมื่อปี พ.ศ. 2462 (ค.ศ. 1919) เป็นสถาบันการศึกษาแห่งแรกในโลกที่ให้เน้นเรื่องภาพยนตร์ ในสหรัฐอเมริกาก็มีวิทยาลัยศิลปะภาพยนตร์ (School of Cinematic Arts, SCA) มหาวิทยาลัยเซาเทิร์นแคลิฟอร์เนีย ก่อตั้งขึ้นเมื่อปี พ. ศ. 2472 (ค.ศ. 1929) เป็นสถานศึกษาทางด้านภาพยนตร์แห่งแรก ซึ่งสร้างขึ้นตามข้อตกลงกับสถาบันศิลปะและวิชาการทางภาพยนตร์ (Academy of Motion Picture Arts and Sciences) ทั้งยังเป็นสถาบันแรกที่เปิดหลักสูตรสาขาวิชาทางภาพยนตร์ในปี พ. ศ. 2475 (ค.ศ. 1932) แต่ก็ยังไม่มีความแตกต่างเฉพาะที่จะถือได้ว่าเป็นภาพยนตร์ศึกษา มหาวิทยาลัยต่าง ๆ เริ่มคิดค้นและพัฒนาหลักสูตรต่าง ๆ ที่เกี่ยวข้องกับภาพยนตร์มากขึ้น อย่างไรก็ตาม ก็ยังไม่มีหลักสูตรที่แบ่งแยกระหว่างวิธีการนามธรรมและหลักปฏิบัติในยุคแรกนี้
สถาบันภาพยนตร์ Babelsberg ในประเทศเยอรมัน (Deutsche Filmakademie Babelsberg) ได้ก่อตั้งขึ้นในยุคไรช์ที่สามในปี พ. ศ. 2481 (ค.ศ. 1938) อาจารย์ที่ให้การศึกษาในยุคนั้น ได้แก่ ผู้สร้างภาพยนตร์ชาวออสเตรีย Willi Forst และนักแสดงชาวเยอรมัน Heinrich George ในการสำเร็จการศึกษาที่สถาบันนี้นักศึกษต้องสร้างภาพยนตร์ของตัวเอง
การเคลื่อนไหวออกจากการผลิตภาพยนตร์ที่ฮอลลีวูดในยุคทศวรรษที่ 50 เป็นการนำวงการภาพยนตร์ไปสู่ความเป็นอิสระทางศิลปะมากขึ้น เป็นการสร้างทฤษฎีผู้แต่ง (Auteur theory) ซึ่งยืนยันว่าภาพยนตร์นั้นเป็นวิสัยทัศน์และศิลปะของผู้กำกับภาพยนตร์  ทำให้เกิดการกระตุ้นให้มีภาพยนตร์ศึกษาและกลายเป็นเรื่องที่สนใจกันอย่างมากในทางวิชาการทั่วโลกในทศวรรษที่ 60 ในปี พ.ศ. 2508 (ค.ศ. 1965) นักวิจารณ์ภาพยนตร์ โรบิน วูด มีงานเขียนเกี่ยวกับอัลเฟร็ด ฮิตช์ค็อก กล่าวว่า ภาพยนตร์ของฮิตช์ค็อกมีเนื้อหาของความซับซ้อนเหมือนกับบทละครของเช็คสเปียร์    ในทำนองเดียวกัน ฌอง-ลุค โกดาร์ด (Jean Luc Godard) นักเขียนบทความในนิตยสาร Cahiers du Cinema ในฝรั่งเศส เขียนไว้ว่า "เจอร์รี ลูวิส [นักแสดงตลก นักแสดง นักร้อง นักมนุษยธรรม ผู้กำกับภาพยนตร์ชาวอเมริกัน] ... เป็นคนเดียวในฮอลลีวูดที่ทำอะไรๆ ที่แตกต่าง คนเดียวที่ไม่ได้ตกอยู่ในประเภทใดที่ตั้งกันไว้ อยู่ในบรรทัดฐานใดๆ หลักการใดๆ ... ลูอิสเป็นคนเดียวในวันนี้ที่ทำภาพยนตร์อย่างกล้าหาญ   เมื่อมีงบประมาณที่เหมาะสม มีจำนวนนักศึกษาลงทะเบียนที่แน่นอน และความสนใจในสาขามนุษยศาสตร์ มหาวิทยาลัยหลายแห่งก็ได้สร้างบุคลากรที่มีความสามารถและเปิดโครงการหลักสูตรภาพยนตร์ศึกษาที่แตกต่างกันไป
ในความเป็นจริงไม่มีบุคคลใดคนหนึ่งที่สร้างหลักเกณฑ์สำหรับภาพยนตร์ศึกษา ชุมชนที่กำลังเติบโตในอุตสาหกรรมภาพยนตร์และนักวิชาการได้เริ่มวิพากษ์ จัดทำเอกสารและวิเคราะห์ภาพยนตร์ต่างๆ จนในที่สุดก็ได้แนวทางที่สอดคล้องกับแนวคิดของภาพยนตร์ศึกษาที่เกี่ยวข้องกับการศึกษาในสายศิลปศาสตร์ในสถาบันอุดมศึกษา  ด้วยความสำเร็จในช่วงครึ่งแรกของศตวรรษที่ 20 บุคคลสำคัญในวงการภาพยนตร์กลายเป็นแหล่งทุนสำหรับคณะหรือสถาบันที่มุ่งเน้นทางด้านภาพยนตร์ เพื่อสร้างสถานที่เฉพาะสำหรับภาพยนตร์ศึกษาและพัฒนาโปรแกรมวิชาจนเป็นรูปเป็นร่าง ตัวอย่างเช่น จอร์จ ลูคัสได้บริจาคเงินจำนวน 175 ล้านดอลลาร์สหรัฐให้กับวิทยาลัยศิลปะภาพยนตร์ (School of Cinematic Arts) มหาวิทยาลัยแคลิฟอร์เนีย ในปี พ.ศ. 2549
หลักสูตรโดยทั่วไป
โดยทั่วไป หลักสูตรของโปรแกรมภาพยนตร์ศึกษาในระดับอุดมศึกษามักมีเนื้อหาวิชาเรียน ดังนี้ (แต่ไม่จำกัดเพียงเท่านี้)
หลักสูตรสาขาภาพยนตร์ศึกษามีวิชาเรียนให้เลือกหลากหลาย ทั้งยังมีวิชาเอกและวิชารองในสถาบันต่างๆ.
ภาพยนตร์ศึกษาในสหรัฐอเมริกา
ในสหรัฐอเมริกามหาวิทยาลัยมีการเปิดสอนหลักสูตรเฉพาะทาง เน้นที่ภาพยนตร์ศึกษา มีวิทยาลัยที่มุ่งมั่นกับโปรแกรมวิชาเอกหรือวิชารอง ปัจจุบันสถาบันอุดมศึกษาจำนวน 144 แห่งทั่วประเทศี่มีหลักสูตรภาพยนตร์ศึกษาเป็นวิชาเอก คาดว่าจะมีการเติบโตมากขึ้นในแต่ละปีและมีความสนใจใหม่ๆ ในภาพยนตร์ศึกษา  สถาบันที่เสนอปริญญาภาพยนตร์ศึกษาเป็นส่วนหนึ่งของหลักสูตรศิลปะหรือการสื่อสารจะแตกต่างจากสถาบันที่มีโปรแกรมสาขาวิชาภาพยนตร์ศึกษาโดยเฉพาะ หลักสูตรนี้ไม่ได้จำกัดเฉพาะกับภาพยนตร์ที่ผลิตขึ้นในสหรัฐอเมริกาเท่านั้น สามารถวิเคราะห์ภาพยนตร์ได้หลากหลายประเภท ในสหรัฐอเมริกาในการสำเร็จการศึกษาเพื่อปริญญาภาพยนตร์ศึกษา ผู้เรียนมักมีเป้าหมายเพื่อการประกอบอาชีพในการผลิตภาพยนตร์ โดยเฉพาะอย่างยิ่งการกำกับและผลิตภาพยนตร์   โดยทั่วไปการเรียนการสอนจะผสมผสานรูปแบบใหม่ๆ ชองสื่อด้วย เช่น โทรทัศน์และสื่อใหม่  ผู้ที่ศึกษาภาพยนตร์ต้องการความสามารถทางด้านการวิเคราะห์ภาพยนตร์เป็นจำนวนมากที่เผยแพร่ในสหรัฐอเมริกาทุก ๆ ปี ในแง่มุมทางวิชาการมากขึ้น หรือเพื่อทำความเข้าใจประวัติความเป็นมาของวงการภาพยนตร์ในทางศิลปะ ภาพยนตร์สามารถสะท้อนให้เห็นถึงวัฒนธรรมของยุคได้ไม่เพียงแต่ในประเทศเท่านั้น แต่ทั่วโลก
ภาพยนตร์ศึกษาในประเทศต่างๆ
ภาพยนตร์ศึกษาทั่วโลกมีอยู่มากกว่า 20 ประเทศ เนื่องจากต้นทุนสูงของการผลิตภาพยนตร์ ประเทศในโลกที่สามจึงถูกทิ้งห่างจากการภาพยนตร์โดยเฉพาะอย่างยิ่งทางด้านการศึกษา แม้ว่าประเทศที่เจริญรุ่งเรืองกว่านี้จะมีความสามารถในการศึกษาภาพยนตร์ในทุกด้านของภาพยนตศึกษาร์ก็ตาม การบรรยายเกี่ยวกับภาพยนตร์สามารถพบได้ในสถาบันการศึกษาทั่วโลก และมักเป็นความสนใจระดับนานาชาติกับสุนทรียภาพของภาพยนตร์ที่เทศกาลภาพยนตร์ต่างๆ ตัวอย่างเข่น เทศกาลภาพยนตร์เมืองคานส์เป็นงานที่มีชื่อเสียงที่สุดในโลก   แม้ว่ากิจกรรมพวกนี้จะเป็นเรื่องของการประชาสัมพันธ์และอุตสาหกรรมภาพยนตร์ และไม่ได้มีอยู่ภายในสถาบันการศึกษาก็ตาม การวิเคราะห์และวิธีวิพากษ์ภาพยนตร์ก็ถูกนำไปใช้ในเวทีนานาชาติ
บุคคลสำคัญในภาพยนตร์ศึกษา
บุคคลสำคัญที่มีอิทธิพลต่อการศึกษาทางด้านภาพยนตร์เป็นอาจารย์และผู้ผลิตภาพยนตร์ สามารถแบ่งออกเป็น 2 หมวดใหญ่ ได้แก่ บุคคลในการผลิตภาพยนตร์ และบุคคลในด้านการวิจารณ์ภาพยนตร์
เพอร์ซี เบสต์
เพอร์ซีวาล คาเรนต์ เบสต์(เกิดเมื่อวันที่ 21 มีนาคม ค.ศ. 1873 – เสียชีวิตเมื่อวันที่ 14 เมษายน ค.ศ. 1943) เป็นนักการเมืองจากประเทศออสเตรเลีย  ได้รับการเลือกตั้งในสภาแห่งชาติทัสมาเนียนจากจังหวัดวิลมอท ในปี ค.ศ. 1928 เป็นผู้แทนพรรคชาตินิยม จนถึงปี ค.ศ. 1931 และกลับมาเล่นการเมืองอีกครั้งในปี ค.ศ. 1935 สังกัดนักการเมืองอิสระ เป็นสมาชิกสภาแห่งชาติจากจังหวัดมีนเดอร์ จนกระทั่งเสียชีวิตในปี ค.ศ. 1943
อาตี๋ของผม
อาตี๋ของผม เป็นละครชุด (ซีรีส์) มีเค้าโครงมาจากนิยาย อาตี๋ของผม แต่งโดย CaffeineDekD (คาเฟอีน) ผลิตโดยจีเอ็มเอ็มทีวี และ โคโซโคโม กำกับการแสดงโดย ราชิต กุศลคูณสิริ ออกอากาศทางช่องวัน ทุกวันเสาร์ เวลา 22:15 น. - 23:15 น. และออกอากาศย้อนหลังทางไลน์ทีวี เวลา 23:15 น. ตั้งแต่วันที่ 23 มิถุนายน พ.ศ. 2561 อีกทั้งยังออกอากาศในประเทศไต้หวันผ่านทาง CHOCO TV พร้อมกับการแพร่ภาพในประเทศไทย
เรื่องย่อ
หมอก (สัตบุตร แลดิกี) หัวหน้าแก๊งหมีเล่นหวย นักเรียน ม.5 และขายหนังโป๊ไปด้วยที่โรงเรียน หมอกเป็นลูกชาย หมวดหมู (ชูเกียรติ เอี่ยมสุข) ช่างตัดผมในตำนานแห่งหมวดหมูบาร์เบอร์ ร้านตัดผมที่เคยรุ่งเรืองสำหรับท่านชายโดยเฉพาะ หน้าโรงเรียนชายล้วนแถวปากคลองตลาดที่หมอกเรียนอยู่
วันหนึ่งขณะที่หมวดหมูกำลังตัดผมให้ ตี๋ (ธนัตถ์ศรันย์ ซำทองไหล) คฑากรโรงเรียนสุดหล่อ ดีกรีลูกร้านทองเยาวราช หมวดหมูโทรตรวจหวยไปด้วยแล้วฟังเลขผิดนึกว่าตัวเองถูกหวย เลยดีใจเบอร์ใหญ่วิ่งหนีออกจากบ้านไปหาเจ้าของแผงหวย ทิ้งให้ตี๋นั่งเงิบอยู่บนเก้าอี้ ทำให้หมอกที่อยู่บ้านคนเดียวถึงกับซวยตกเป็นช่างตัดผมจำเป็นให้ตี๋ ด้วยความหมั่นไส้หมอกแกล้งตัดผมตี๋ให้แหว่งทำให้มีเรื่องเกรี้ยวกราดกันที่โรงเรียนต่อ หมอกโดนครูทำโทษให้ล้างห้องน้ำโรงเรียนคนเดียวสามอาทิตย์ จึงเอาคืนตี๋ด้วยการแว้นมอเตอร์ไซค์เอาหนังโป๊เกย์ไปส่งแล้วตีเนียนว่าตี๋สั่ง ทำให้ แบมบี้ (สุทธิภา คงแนวดี) คฑากรหญิงล้วนโรงเรียนข้างๆ ที่มาด้วยเข้าใจผิดเดินหนีตี๋ไป ลำบากหมอกต้องแกล้งเป็นแฟนตี๋เล่นๆ แบบงงๆ เพื่อเรียกร้องความสนใจให้แบมบี้กลับมา แต่กลับพบปริศนาจากแบมบี้ว่าตี๋ชอบหมอกรึเปล่า นำไปสู่การทดสอบตี๋ด้วยหนังโป๊ที่มีอยู่ ตามคำแนะนำของ ฉิ่ง (อภิชญา แซ่จัง) สาววาย นักเรียน ม.4 สก๊อยคุมถิ่นลูกร้านอาหารตามสั่งข้างบ้าน
ท่ามกลางความเฮฮาปาร์ตี้ของชาวแก๊ง อู๋ (ธนวัฒน์ รัตนกิจไพศาล) กับ ต้น (ชยพล จุฑามาศ) เพื่อนสนิทของหมอก ที่คอยเป็นห่วงอยู่ห่าง ๆ และ หมอน (ภูวินทร์ ตั้งศักดิ์ยืน) น้องชายของหมอกที่ชวน กอด (ตรัย นิ่มทวัฒน์) มาเชียร์พี่ ๆ และเป็นคู่จิ้นกันเองด้วย เพื่อทำความฝันของหมอนให้เป็นจริง นั่นคือการช่วยพ่อฟื้นฟูหมวดหมูบาร์เบอร์ในตำนานให้กลับมารุ่งเรืองอีกครั้งหนึ่ง
การดำเนินเรื่องถูกดำเนินเรื่องผ่านความคิดของตัวละครหลักอย่าง หมอก หลายความคิดที่ตัวละครคิด อาจไม่ตรงกับความเป็นจริง และทำให้เกิดความลับซ่อนอยู่ระหว่างการดำเนินเรื่องมากมาย จากความคิดของตัวละครหลักที่เข้าใจผิดไปเอง โดยจะเฉลยปมทั้งหมดในตอนสุดท้าย เนื้อเรื่องทั้งหมดสะท้อนถึงตามบริบทของสภาพสังคมไทยในปัจจุบัน เช่น การยอมรับในเพศที่สาม ความรักระหว่างผู้ชายกับผู้ชายด้วยกัน ปัญหาการยอมรับของสังคม ครอบครัวและเพื่อน
เพลงชาติรัฐกรีเนดา
ภูมิหลัง
ภายหลังการยุบเลิก สหพันธรัฐเวสต์อินดิส ในปี ค.ศ. 1962 รัฐบาลสหราชอาณาจักรได้มีความพยายามในการรวมเขตปกครองตนเองเป็นแคริบเบียนตะวันออก แต่การรวมตัวในครั้งที่ 2 นี้ไม่เป็นผล โดยสหราชอาณาจักรและกลุ่มประเทศแคริเบียนได้จัดตั้งกรอบความร่วมมือในฐานะ สมาคมรัฐสัมพันธ์ ด้วยการผ่านร่างพระราชบัญญัติออกมาบังคับใช้เมื่อวันที่ 3 มีนาคม ค.ศ. 1967 กรีเนดาจึงมีสถานะเป็นรัฐสัมพันธ์ มีอำนาจปกครองตนเอง และประกาศใช้ ธงชาติและเพลงชาติของตน มีนายกรัฐมนตรีคนแรกคือเฮอร์เบิรต์ บาลีสต์ ตั้งแต่เดือนมีนาคมถึงสิงหาคม ค.ศ. 1967
ธงชาติคาซัคสถาน
ธงชาติคาซัคสถาน (Qazaqstan týy, Қазақстан туы) เริ่มใช้อย่างเป็นทางการเมื่อวันที่ 4 มิถุนายน พ.ศ. 2535 หลังจากได้รับเอกราชจากการล่มสลายของสหภาพโซเวียตในปี พ.ศ. 2534 ลักษณะเป็นธงสี่เหลี่ยมผืนผ้า พื้นสีฟ้า กว้าง 1 ส่วน ยาว 2 ส่วน กลางธงมีรูปอินทรีทุ่งหญ้าสเตปป์สีทอง สยายปีกบิน หันหน้าไปทางมุมธงด้านคันธง ภายใต้ดวงอาทิตย์สีทองมีรัศมี 32 แฉก ที่ด้านคันธงนั้นมีลวดลายอย่างลายหน้ากระดานตามแบบวัฒนธรรมคาซัคสถาน
แบบสีธงอย่างมาตรฐานมีดังนี้
เดอะ มิชชั่น
เดอะ มิชชั่น (The Mission) เป็นภาพยนตร์อังกฤษที่ออกฉายในปี พ.ศ. 2529 กล่าวถึงมิชชันนารีคณะเยสุอิตที่เดินทางเข้าไปเผยแพร่ศาสนาคริสต์นิกายโรมันคาทอลิกในอเมริกาใต้ในคริสต์ศตวรรษที่ 18 กำกับโดยโรแลนด์ จอฟเฟ  จากบทภาพยนตร์ของโรเบิร์ต โบลต์  เป็นผลงานกำกับเรื่องที่สองของจอฟเฟ ที่อำนวยการสร้างโดยเดวิด พัทนัม ซึ่งเคยร่วมงานกันใน The Killing Fields ในปี พ.ศ. 2527
ภาพยนตร์ได้รับรางวัลปาล์มทองคำจากเทศกาลภาพยนตร์เมืองคานส์ และรางวัลออสการ์ ในสาขาการถ่ายภาพ และได้รับการเสนอชื่อเข้าชิงรางวัลออสการ์ 7 สาขา รวมทั้งสาขาภาพยนตร์ยอดเยี่ยม ผู้กำกับยอดเยี่ยม และดนตรีประกอบยอดเยี่ยม  โดยดนตรีประกอบโดยเอนนิโอ มอร์ริโคเน ได้รับการจัดอันดับโดยสถาบันภาพยนตร์อเมริกัน ติดอันดับ 23 จาก "25 อันดับดนตรีประกอบภาพยนตร์ยอดเยี่ยมในรอบ 100 ปี" จัดอันดับเมื่อปี 2005
ภาพยนตร์กล่าวถึงบาทหลวงเยสุอิตชาวสเปนชื่อ คุณพ่อแกเบรียล (เจเรมี ไอร์ออนส์) ที่เข้าไปเผยแพร่ศาสนาคริสต์ในป่าดงดิบของอเมริกาใต้ ในดินแดนของชนเผ่าพื้นเมืองกวารานี แต่ถูกชนพื้นเมืองต่อต้าน ฉากเปิดเรื่องของภาพยนตร์ เป็นภาพของนักบวชเยสุอิตถูกชนพื้นเมืองจับตรึงกางเขน และทิ้งลงมากับน้ำตกอีกวาซู
บทบาทของคุณพ่อแกเบรียล ดัดแปลงจากเรื่องราวจริงของโรก กอนซาเลซ เดอ ซานตา ครูซ (Roque González de Santa Cruz) บาทหลวงเยสุอิตและนักบุญชาวปารากวัย (ค.ศ. 1576 - ค.ศ. 1628)
จิอาร์นนี เรจินี-โมรัน
จิอาร์นนี เรจินี-โมรัน (Giarnni Regini-Moran; เกิด 2 สิงหาคม พ.ศ. 2541) เป็นนักยิมนาสติกชาวอังกฤษ เขาเป็นแชมป์โอลิมปิกเยาวชนฤดูร้อน 2014 รายการบุคคลรวมอุปกรณ์, ฟลอร์และม้ากระโดด, แชมป์เยาวชนยุโรป 2016 รายการรวมอุปกรณ์และฟลอร์ และแชมป์เยาวชนยุโรป 2014 รายการฟลอร์
2021
ในเดือนเมษายน เรจินี-โมรันได้เข้าแข่งขันชิงแชมป์ยุโรปที่เมืองบาเซิล ประเทศสวิสเซอร์แลนด์ ซึ่งเขาได้อันดับสามในรายการม้ากระโดด
ในโอลิมปิกฤดูร้อน 2020 ที่กรุงโตเกียว ประเทศญี่ปุ่น เรจินี-โมรันได้เข้าแข่งขันในนามสหราชอาณาจักร ทีมได้อันดับที่สี่ด้วยคะแนน 255.76
แหล่งข้อมูลอื่น
1998
วิลเลิม กลาสโซน เฮดา
วิลเลิม กลาสโซน เฮดา  (Willem Claeszoon Heda; 14 ธันวาคม ค.ศ. 1594 - ราว ค.ศ. 1680) เป็นจิตรกรชาวดัตช์คนแรก ๆ ของยุคทองของเนเธอร์แลนด์ในคริสต์ศตวรรษที่ 17 เฮดามีความเชี่ยวชาญทางการเขียนภาพนิ่งโดยเฉพาะ
วิลเลิม กลาสโซน เฮดาเป็นเพื่อนและจิตรกรร่วมรุ่นกับดีร์ก ฮัลส์ (Dirck Hals) ที่มีลักษณะการเขียนและการใช้เทคนิคที่คล้ายคลึงกัน แต่เฮดาเขียนงานอย่างบรรจงมากกว่าฮัลส์ ที่แสดงให้เห็นถึงความชำนาญและรสนิยมในการจัดและการใช้สีของวัตถุต่าง ๆ ที่ปรากฏในภาพ ลักษณะการเขียนเป็นที่ชวนเชิญผู้ชมภาพแม้ว่าจะเป็นอาหารธรรมดาก็ตาม
แหล่งข้อมูลอื่น
1594 1680
โรดวอริเออร์แอนิมอล
โจเซฟ ไมเคิล ลอรีไนติส (Joseph Michael Laurinaitis; 12 กันยายน ค.ศ. 1960 - 23 กันยายน ค.ศ. 2020) อดีตนักมวยปล้ำอาชีพชาวอเมริกันที่สังกัด WWF/E โรดวอร์ริเออร์แอนิมอล (Road Warrior Animal) เคยจับคู่แท็กทีมกับโรดวอริเออร์ฮอว์ก ในนามของเดอะโรดวอร์ริเออส์หรือเลเจียนออฟดูม เป็นพี่ชายของจอห์น ลอรีไนติส อดีตรองประธานของ WWE ปัจจุบันทีมโรดวอร์ริเออส์ได้เข้าสู่หอเกียรติยศดับเบิลยูดับเบิลยูอีประจำปี 2011
ผลงาน
1The Road Warriors reign with the NWA World Six-Man Tag Team Championship, with Genichiro Tenryu, began December 7, 1988 after Ted Turner's purchase of Mid-Atlantic Championship Wrestling from Jim Crockett Jr. and having it renamed World Championship Wrestling.
2Hawk and Animal's reign with this championship also happened after Ted Turner bought and renamed the promotion. However, it took place before the title was renamed the WCW World Tag Team Championship.
หลักของเลชาเตอลิเย
หลักของเลชาเตอลิเย ใช้ในกระบวนการผลิตในอุตสาหกรรม เพื่อให้สารตั้งต้นเปลี่ยนไปเป็นผลิตภัณฑ์ให้มากที่สุด โดยใช้เวลาน้อยที่สุดเพื่อความประหยัดเวลาและเงินลงทุนโดยพิจารณาจากความดันและอุณหภูมิ ว่ามีผลต่อผลิตภัณฑ์อย่างไรและสามารถนำไปใช้ได้อย่างไร เช่น การผลิตก๊าซซัลเฟอร์ไตรออกไซด์ เพชรสังเคราะห์ ฯลฯ
ชีนา อีสตัน
ชีนา อีสตัน (Sheena Easton) เกิดเมื่อวันที่ 27 เมษายน ค.ศ. 1959 เป็นนักร้อง นักแสดงชาวสก็อต มีชื่อเสียงจากตอนในรายการโทรทัศน์สหราชอาณาจักรชุด The Big Time ซึ่งบันทึกเรื่องราวความพยายามในการเซ็นสัญญาแผ่นเสียง จนเธอได้เซ็นสัญญากับอีเอ็มไอ
อีสตันถือเป็นศิลปินหญิงจากสหราชราชอาณาจักรคนเดียวที่มีสองซิงเกิล ("9 to 5" – หรืออีกชื่อในสหรัฐอเมริกาว่า "Morning Train" – และ "Modern Girl") ที่ติดชาร์ตท็อป 10 ในสหราชอาณาจักรในเวลาเดียวกัน โดยในสหราชอาณาจักรเธอมีซิงเกิลติดท็อป 40 อยู่ 8 ซิงเกิลและ มี 3 อัลบั้มที่ติดท็อป 40 อัลบั้ม
อีสตันยังได้รับรางวัลแกรมมี่มาแล้ว 2 ครั้งและมียอดขาย 4 ล้านชุดอัลบั้ม เฉพาะในสหรัฐอเมริกาอย่างเดียว และ 20 ล้านชุดทั่วโลก เธอมีผลงานสตูดิโออัลบั้ม 16 ชุด ออกซิงเกิล 23 ซิงเกิล ซึ่งติดท็อป 40 ในบิลบอร์ดฮ็อต 100 อยู่ 15 ซิงเกิล ชีนา อีสตันยังถือเป็นศิลปินคนเดียวในสถิติชาร์ตบิลบอร์ตที่ติดท็ฮป 3 ในชาร์ตหลักอย่าง อเดาต์คอนเทมโพแรรี,แดนซ์, ป็อป, คันทรี และอาร์แอนด์บี
กีฬาเรือใบในโอลิมปิกฤดูร้อน 2020 – เรือใบ 49er FX หญิง
การแข่งขันกีฬาเรือใบในโอลิมปิกฤดูร้อน 2020 – เรือใบ 49er FX หญิง เป็น 1 ใน 10 รายการแข่งขันกีฬาเรือใบในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 27 กรกฎาคม - 2 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการเรือใบ 49er FX หญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 42 คน จาก 21 ประเทศโดยประมาณ
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).